Osm:Help-help.addingFeaturesText/da

''Før du begynder, er den første regel du skal kende, er den om brugen af ophavsretsligt beskyttede data. Brug af data fra ophavsretligt beskyttede kort eller andre ophavsretligt beskyttede data er strengt forbudt! Kopiering, sporing eller enhver anden gengivelse af ophavsretligt beskyttet arbejde er ikke tilladt! (Kilde: Ophavsret - OpenStreetMap Wiki)'' Lineære ting som gader, gangstier, jernbaner og bygningskonturer vil herefter betegnes som veje. Hvis du pludselig opdager at dit Sidepanel med alle ikoner er blevet væk, er det fordi du har en ting, der er markeret på kortet. Fravælg blot ved at klikke på et tomt område på kortet for at få ikonerne frem igen. For at oprette et punkt (eller node), skal du bare trække og slippe det korrekte ikon fra sidepanelet over på kortet. Se emnet om at tilføje interessante steder for at lære mere om at oprette en POI (Point of Interest - interessant sted) For at oprette en vej, skal du begynde ved at klikke på kortet på dens startpunkt, og klik derefter på hvert efterfølgende punkt. Dobbeltklik for at afslutte linjen eller tryk på Enter. For at oprette en polygon, skal du begynde ved at klikke på kortet på dens startpunkt, og derefter klikke på hvert efterfølgende punkt (svarende til at skabe en vej) og afslutte ved at klikke på det allerførste punkt for at lukke polygonen. Husk, at hvis du begår en fejl, kan du altid klikke på Fortryd knappen. Tryk på Esc-tasten for at fortryde alle dine redigeringer for den aktuelle funktion.